Izjava predsjednika HBK povodom oslobađajuće presude hrvatskim generalima
Raduj se, zemljo Hrvatska! Jer ovim današnjim činom završava tvoja dugogodišnja muka oslobodilačkog rata, poraća i svih teških godina koje smo proživljavali, ne samo u tegobnom ratu okupacije, nego i u poratnom vremenu kad su se različite teorije iz naše domovine i inozemstva širile oko kvalifikacije svega što se kod nas događalo. Uistinu, imamo se pravo svi radovati, zbog toga što je činom oslobađajuće presude hrvatskim generalima Anti Gotovini i Mladenu Markaču konačno završen obrambeni rat.

Ne daj Bože da je ostala na snazi kvalifikacija prvostupanjske presude, nosili bismo dugo stigmu koje bismo se teško oslobodili desetljećima.

Budući da je Haški sud bio politički intoniran, onda su i političari u tome, nažalost, gledali svoje interese i bodove. Mislim da sad oni koji su svjedočili, pomagali ili u nekom drugom smislu sudjelovali da ne dođe na vrijeme ova pobjeda, ako imaju imalo obraza, mogu se samo stidjeti i tražiti ispriku. To mi je žao. Ali, radujem se da je konačno pravda i istina pobijedila.

Nadbiskupija smo u kojoj je Ante Gotovina dao nezamjenjivi doprinos našoj slobodi i želimo zahvaliti Božjoj providnosti za to što se dogodilo"

21. stoljeće
Povijest